Valtiontuki (EY:n perustamissopimuksen 87-89 artikla) - Euroopan yhteisön perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille - Valtiontuesta C 30/2000 (ex N 766/1999) - Bova (Peru) - Alankomaat (ETA:n kannalta merkityksellinen teksti)



Virallinen lehti nro C 246 , 14/10/2003 s. 0020 - 0020



Valtiontuki (EY:n perustamissopimuksen 87-89 artikla) Euroopan yhteisön perustamissopimuksen 88 artiklan 2 kohdan mukainen komission tiedonanto jäsenvaltioille ja muille asianomaisille Valtiontuesta C 30/2000 (ex N 766/1999) - Bova (Peru) - Alankomaat (2003/C 246/07) (ETA:n kannalta merkityksellinen teksti) Komissio on ilmoittanut 27. helmikuuta 2002 päivätyllä, seuraavassa toistetulla kirjeellä Alankomaille päätöksestään lopettaa EY:n perustamissopimuksen 88 artiklan 2 kohdassa tarkoitettu menettely. "1) Alankomaiden viranomaiset ilmoittivat suunnitellusta tuesta komissiolle EY:n perustamissopimuksen 88 artiklan 3 kohdan mukaisesti 3. joulukuuta 1999 päivätyllä kirjeellä. Komissio pyysi Alankomailta lisätietoja 26. tammikuuta 2000 päivätyllä kirjeellä, johon Alankomaiden viranomaiset vastasivat 14. maaliskuuta 2000 päivätyllä kirjeellä. 2) Komissio ilmoitti 22. kesäkuuta 2000 päivätyllä kirjeellä Alankomaille päätöksestään aloittaa tämän tuen osalta EY:n perustamissopimuksen 88 artiklan 2 kohdassa tarkoitettu menettely. 3) Komission päätös menettelyn aloittamisesta julkaistiin Euroopan yhteisöjen virallinen lehti(1). Komissio on kehottanut asianomaisia esittämään huomautuksensa tästä tuesta. 4) Komissio on saanut Saksalta huomautuksia 21. marraskuuta 2000. Komissio on toimittanut huomautukset Alankomaiden viranomaisille 10. tammikuuta 2001 päivätyllä kirjeellä. Komissio ei ole saanut Alankomaiden lausuntoa näistä huomautuksista. 5) Tuki on tarkoitus myöntää Autobusfabriek Bova BV:lle (jäljempänä 'Bova'). Bova toimii Valkenswaardissa Alankomaissa. 6) Hankkeen tarkoituksena on toimittaa 15 linja-autoa perulaisille kuljetusalan yrityksille. Bova valmistaa ja myy toimitettavat linja-autot, joiden hiilidioksidipäästöt ovat Perussa nykyisin käytettäviä linja-autoja 50 prosenttia alhaisemmat. Myös muut kasvihuonekaasupäästöt ovat pienemmät ja polttoaineenkulutus on alhaisempi. Alankomaiden viranomaisten mukaan hanke edistää Perun ympäristönsuojelua, koska sen osana otetaan käyttöön päästöjä alentavaa uutta teknologiaa. 7) Ilmoitettu tuki on tarkoitus myöntää 3022500 Alankomaiden guldenin suuruisena pääomatukena, jota ei tarvitse maksaa takaisin. Hankkeen kokonaiskustannukset ovat 9750000 Alankomaiden guldenia ja tuki-intensiteetti on 31 prosenttia. 8) Alankomaiden viranomaiset ilmoittivat komissiolle 29. marraskuuta 2001 päivätyllä kirjeellä (joka kirjattiin saapuneeksi 4. joulukuuta 2001) ilmoituksen peruuttamisesta. 9) Euroopan yhteisön perustamissopimuksen 88 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999(2) 8 artiklan 2 kohdan mukaisesti komissio on päättänyt lopettaa ilmoitetun tuen osalta EY:n perustamissopimuksen 88 artiklan mukaisesti aloitetun menettelyn, koska Alankomaiden viranomaiset ovat peruuttaneet ilmoituksensa." (1) EYVL C 301, 21.10.2000, s. 13. (2) EYVL L 83, 27.3.1999, s. 1.